section_heading: Povijest
paragraph_text: Osnivanje organizacije se veže za 13. studeni 1915. godine kada se u američkom gradu St. Louis sazvao sastanak na inicijativu Henryja Giessenbiera na kojem je sudjelovalo 32 mladića kako bi osnovali udrugu pod nazivom "The Young Men's Progressive Civic Association" (YMPCA).<ref> Cilj ove udruge bio je promicanje prodaje gradskih obveznica kako bi se financirala izgradnja cesta i parkova u gradu. Udruga se usmjerila na osnaživanje građana nudeći mladim ljudima konstruktivan pristup rješavanju općedruštvenih problema. Lokalna gospodarska komora u St. Louisu toliko je bila impresionirana njihovim akcijama da je zatražila od tih mladih ljudi da usvoje naziv "Junior Chamber of Commerce". U kolovozu 1918. godine organizacija mijenja naziv i postaje "Junior Citizens", kolokvijalno "JCs" a negdje i "JayCees".